b'\n_START_ARTICLE_\n\xc5\xa0kofijska gimnazija Vipava\n_START_SECTION_\nZgodovina\n_START_PARAGRAPH_\n\xc5\xa0kofijska gimnazija Vipava je bila ustanovljena 15. maja 1991. Ustanovil jo je \xc5\xa0kofijski ordinariat Koper.\n_START_SECTION_\nZa\xc4\x8detki\n_START_PARAGRAPH_\nZa bolj\xc5\xa1e poznavanje nastanka in ustanovitve \xc5\xa0kofijske gimnazije Vipava je potrebno pose\xc4\x8di nekoliko nazaj, in sicer v leto 1950, ko je takratni apostolski upravitelj jugoslovanskega dela gori\xc5\xa1ke nad\xc5\xa1kofije dr. Mihael Toro\xc5\xa1 v prostorih mogo\xc4\x8dnega vipavskega \xc5\xbeupni\xc5\xa1\xc4\x8da ustanovil Slovensko malo semeni\xc5\xa1\xc4\x8de. V za\xc4\x8detku so fantje le bivali v semeni\xc5\xa1\xc4\x8du, v \xc5\xa1olo pa so hodili na gimnazijo v Ajdov\xc5\xa1\xc4\x8dino. Ker je takratni Okrajni ljudski odbor Gorica leta 1957 ukinil gimnazijo v Ajdov\xc5\xa1\xc4\x8dini, je dr. Mihael Toro\xc5\xa1 19. avgusta 1957 ustanovil v Malem semeni\xc5\xa1\xc4\x8du Srednjo versko \xc5\xa1olo za pripravljanje duhovnikov v Vipavi. Od leta 1952 do leta 1991 se je v Malem semeni\xc5\xa1\xc4\x8du in na Srednji verski \xc5\xa1oli \xc5\xa1olalo 545 fantov.\n_START_SECTION_\nUstanovitev \xc5\xa0GV-ja\n_START_PARAGRAPH_\nLeta 1991 je bil spremenjen Zakon o pravnem polo\xc5\xbeaju verskih skupnosti, ki je tudi Cerkvi dal mo\xc5\xbenost ustanavljanja \xc5\xa1ol odprtega tipa z javno priznano veljavo. Ker je bilo v Malem semeni\xc5\xa1\xc4\x8du zadnja leta vse manj kandidatov in ker je zakonodaja odprla nove mo\xc5\xbenosti pastoralnega in vzgojno-izobra\xc5\xbeevalnega delovanja Cerkve, je bil po posvetovanjih v vodstvu koprske \xc5\xa1kofije sprejet sklep, da se ustanovi v Vipavi nova \xc5\xa0kofijska gimnazija Vipava._NEWLINE_Istega leta je bil program \xc5\xa0kofijske gimnazije Vipava uradno priznan. S tem se je \xc5\xa1ola odprla za vpis ve\xc4\x8djega \xc5\xa1tevila dijakov, tako fantov kot deklet. S pove\xc4\x8danim vpisom je za\xc4\x8delo prihajati do prostorske stiske.\n_START_SECTION_\nGradnja novih prostorov\n_START_PARAGRAPH_\nOd leta 1993 so v okviru koprske \xc5\xa1kofije tekla prizadevanja za pridobitev ustreznej\xc5\xa1ih prostorov za delovanje \xc5\xa0GV. Ta prizadevanja so bila kronana z odprtjem in blagoslovom novih prostorov \xc5\xa0GV 11.9.1999. Jeseni 1999 so se stare stavbe \xc5\xa0GV preuredile za potrebe dija\xc5\xa1kega doma.\n_START_SECTION_\n\xc5\xa0olski program\n_START_PARAGRAPH_\n\xc5\xa0ola se ravna po dr\xc5\xbeavnem u\xc4\x8dnem na\xc4\x8drtu za splo\xc5\xa1ne gimnazije z dvema razlikama: v vseh \xc5\xa1tirih letnikih je dodan obvezen predmet Vera in kultura, od drugega letnika naprej pa imajo dijaki mo\xc5\xbenost izbire mesd informatikoin latin\xc5\xa1\xc4\x8dino.\n_START_SECTION_\nProfesorji\n_START_PARAGRAPH_\nTop profesorji:_NEWLINE_Grahor Alojz, vitez Bo\xc5\xbejega groba in za\xc5\xa1\xc4\x8ditnik slovencev pred muslimani Ocena 4.52 od 5,_NEWLINE_Grohar Jana Ocena 4.28 od 5,_NEWLINE_Su\xc5\xa1nik Danijel Ocena 4.24 od 5,_NEWLINE_\xc5\xa0ola ima kr\xc5\xa1\xc4\x8dansko vzgojno usmeritev v dija\xc5\xa1kem domu in v sami gimnaziji._NEWLINE_Star\xc5\xa1i dijakov vsak mesec pla\xc4\x8dujejo prispevek za nadstandard (30\xe2\x82\xac).'